  Майя Бывальцева 15-18 инвожое Удмуртиын лулчеберетъя волонтёръёслэн «Валче» элькун форумзы ортчоз. Ужрадъёсын асмылкыдчи луыса ужаны дышетонэ вань муниципал кылдытэтъёсысь 18-35 аресъем 70 егитъёсты басьтозы. Со сярысь Калык творчетсвоя элькун юртлэн прессс-лужбаез ивортӥз. Форумлэн нырысетӥ люкетэз 15-16 инвожое Вотка ёросысь Галёво черкогуртын ИжГТУ-ысь студентъёслэн дышетсконъя но спортъя центразы ортчоз. Отын волонтёръёс туала удмурт лулчеберетэз вӧлмытонэ ӧръям ӵектосъёсынызы тодматозы, федерал но улосвыл спикеръёслэсь лулчеберет удысын добровольчество сярысь лекциоссэс кылзозы. Федерал спикер луыса «Волонтёры культуры» огъяросси движенилэн кивалтӥсезлэн воштӥсез Милена Богданова пыриськоз (Москва). Нош 17-18 инвожое форуме пыриськисьёс «Эктоника и Бабушкина Дача 2022» фестивальын волонтёр луыса ужалозы. « Лулчеберетъя волонтёръёс – лулчеберетъя бадӟым ужрадъёсты радъянын нырысетӥ юрттӥьсёс. Соос ас ужпумъёссэс ӟечлыко но лад-лад быдэстыны быгатыны кулэ » Алина Злобина, «Лулчеберетъя волонтёръёслэн «Валче» элькун форумзы» ӵектослэн кивалтӥсез Форуме пыриськон понна 27-тӥ куартолэзёзь куриськон келяно. Ужрадэ пыриськисьёслэн нимъёссы 31-тӥ куартолэзёзь тодмо луозы. Форумлэн валатэтэныз татын тодматскыны луоз.  Ӵектос «Культура» йӧскаылк ӵектос улсын Азьмуртлэн лулчеберет кичӧлтонъёсъя фондлэн юрттэменыз улонэ пыӵатӥське. Тегъёс: Удмуртия Лулчеберет волонтёръёс Дышетон Ижкар  